ตลาดหุ้นเอเชียปรับตัวลดลงเช้านี้ หลังราคาน้ำมันร่วง
ตลาดหุ้นเอเชียปรับตัวลดลงเช้านี้ หลังราคาน้ำมันร่วง
29 ธ.ค. 2558

ตลาดหุ้นเอเชียส่วนใหญ่ปรับตัวลดลงในช่วงเช้าวันนี้ ตามทิศทางของตลาดหุ้นนิวยอร์กที่ปิดลบ เนื่องจากนักลงทุนกลับมาวิตกกังวลเกี่ยวกับวิกฤตพลังงานโลก หลังราคาน้ำมันร่วงลงอีกครั้ง
ดัชนี MSCI Asia Pacific ลดลง 0.1% แตะ 131.12 จุด เมื่อเวลาประมาณ 9.10 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 18,843.39 จุด ลดลง 29.96 จุด, ดัชนี SSE Composite ตลาดหุ้นจีนเปิดวันนี้ที่ 3,528.40 จุด ลดลง 5.38 จุด, ดัชนี HSI ตลาดหุ้นฮ่องกงเปิดวันนี้ที่ 21,923.27 จุด เพิ่มขึ้น 3.65 จุด, ดัชนี TAIEX ตลาดหุ้นไต้หวันเปิดวันนี้ที่ 8,349.27 จุด ลดลง 9.22 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,956.49 จุด ลดลง 7.57 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,880.91 จุด เพิ่มขึ้น 5.59 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,675.43 จุด เพิ่มขึ้น 4.70 จุด         
นักวิเคราะห์กล่าวว่า ปัจจัยที่ทำให้ราคาน้ำมันดิบร่วงลงนั้น ยังคงมีสาเหตุมาจากความวิตกกังวลเกี่ยวกับภาวะอุปทานน้ำมันที่สูงขึ้นเกิน โดยเฉพาะอย่างยิ่งเมื่อมีรายงานว่า อิหร่านมีแนวโน้มที่จะผลิตน้ำมันเพิ่มขึ้น หลังจากที่ชาติตะวันตกประกาศยกเลิกมาตรการคว่ำบาตรต่ออิหร่าน ขณะที่กลุ่มโอเปกก็แสดงท่าทีชัดเจนว่าจะไม่ลดกำลังการผลิตน้ำมันในปีหน้า